Al =S 
Setu ane mananamo, tila-tilaka ri-tabo. 
Napodjuju-djujuka sa'e, natangkauka bontje nasiruka, bangke sa’e, kodi 
sa'e, pura-pura tuwu kabosenja, watua, natilaka kumu. 
Liwu tilaka kumunja,anu tu’a wuugka-wungka. 
Liwu tila wungka-wungka, ndjoi wa’a anu tu’a. 
Puramo natilaka, malaimo ndjai banuanja, napoapuka mpodago, mangkoni 
sangkani pai tau tu'anja. Mowotumo papa pai nene i Lemo-nTonda: A, nato’o, 
ane be djela siko, kede, be maintjani katuwuta: 
Ane be rata anaku, bare'e da tuwu jaku. 
Sikoane be ma’i, bare’e.da tuwu kami. 
Mesono i Sese-nTaola : 
Montjomo anu ndito’o, djamo jaku ro kodjo. 
Montjomo nito’o jau, kuma’i mompatuwu tau. 
Mesono muni tau tu’anja: 
Dja siko ma’ anaku, mompatuwu jaku. 
Madago muni katuwu ntau pura-pura, tepopogelemo muni. 
A, se’e wo'u ngkuto’oka, kabosenja pura-pura. 
Songka da ndito’o jau, da nakanoto ndajaku. 
Dja siko da nto’o songka, anaku Sese-nTaola. 
Mesono i Sese-nTaola : 
Powotu sa, Lemo-nTonda, jakumo da nto’o songka. 
Mesono i Lemo-nTonda: 
Isiko sintja tuama, da manto’o songka ndaja. 
Isiko Sese-nTaola, da manto’o-nto’o songka. 
Mesono i Sese-nTaola: 
Se'i panto’o ndajaku, da do’a-salama jau. 
Nenemu pai papamu, ntado’asalama jau. 
Bepa rata lai nanggi, anu matemo sangkani. 
Modo'a-salama kita, songka djamo imba-imba. 
E,‚, Lemo-nTonda sindjau, songkamo tau mombadju. 
Nasongkamo tau dombadju, ndjo’u, anu mombadju, mombadju, anu melulu, 
melulu. Napebomo i Sungko-nTada, watua mPapanja, tau manoto kodjo rajanja: 
E Sungko-nTada mai’mo, da kupanto’oka siko. 
Djelamo i Sungko-nTada, nato’o: 
